Le Souffle au cœur
Le Souffle au cœur () je francusko-italijansko-zapadnonjemački igrani film snimljen 1971. godine u režiji Louisa Mallea. Velikim dijelom je autobiografskog karaktera, a protagonist, koga tumači Benoît Ferreux, je 14-godišnji dječak iz situirane porodice u provincijskom gradiću 1954. godine koji je rastrgnut između ljubavi prema jazzu, uglavnom neuspješnih nastojanja da stekne prva seksualna iskustva i ozbiljnih zdravstvenih problema. Radnja prikazuje kako će mu glavni oslonac u tim teškim trenucima biti vlastita majka (čiji lik tumači Lea Massari) sa kojom će nakratko završiti u krevetu.

La Souffle je bio snimljen u jeku seksualne revolucije i kolapsa dotadašnjih cenzorskih standarda, a što su sineasti širom svijeta koristili kako bi prikazivali dotada na filmu nezamislive teme i sadržaje. Malle, koji je kasnije tvrdio da je sve u filmu temeljeno na njegovim vlastitim iskustvima, te da je samo spavanje sa majkom bila fikcija, je scene incesta, pak, snimio za tadašnje standarde prilično "pristojan" način, a što se kasnije tumačilo kao razlog zbog koga je uglavnom izbjegao kontroverze. Umjesto toga je dobio prilično dobre kritike zbog mješavine nostalgičnog prikaza Francuske 1950-ih, komedije i drame o odrastanju. Američki režiser Wes Anderson ga je kasnije često navodio kao veliki uzor za svoj opus.

Uloge 

 Benoît Ferreux : Laurent Chevalier
 Lea Massari : Clara Chevalier
 Daniel Gélin : Charles Chevalier
 Michael Lonsdale : Père Henri
 Fabien Ferreux : Thomas 
 Marc Winocourt : Marc 
 Gila von Weitershausen : Freda 
 Ave Ninchi : Augusta
 Micheline Bona : la tante
 Henri Poirier : l'oncle
 Isabelle Kloukowsky : Madeleine
 Huguette Faget : une mère
 Bernadette Robert
 Liliane Sorval

Vanjske veze 
 
 
 Présentation du film et interview de Louis Malle et les acteurs du film sur ina.fr

Francuski filmovi
Italijanski filmovi
Zapadnonjemački filmovi
Dramski filmovi
Filmovi o odrastanju
Authority control 2